
PETRU MOVILĂ ȘI ROMÂNII 


PERSONALITATEA LUI PETRU MOVILĂ, Petru Movilă mitro- 
politul Kievului, fiul domnului Moldovei Simion Movilă, stă la 
mijlocul veacului al XVII-lea ca o figură istorică a cărei acţiune 
а fost hotăritoare în desvoltarea vieţii bisericeşti ortodoxe. Bi- 
serica ortodoxă din Polonia (in vremea lui Petru Movilă Ucraina 
întreagă cu Kievul făcea parte din regatul Poloniei) primise grele 
lovituri. Unirea cu Roma, decretată la Brest-Litovsk în 1595 sub 
patronajul statului polon catolic, :slăbise mult situația ortodocșilor 
Ruteni şi.Ruşi Albi. Dar mai ales suferea biserica ortodoxă în- 
treagă, cea din Polonia, întocmai ca şi cea din Rusia Moscovită, 
care îi era tributară din punctul de vedere al culturii, precum 
şi biserica din Moldova şi Muntenia, de o criză de cultură. 
Școli nu erau aproape de loc, tipografiile din veacul al XVI-lea : 
din Țara Românească, ca şi cea din Liov (Lemberg), încetaseră 
lucrul şi se risipiseră; catolicii prin mijlocul școalelor iezuite 
atrăgeau tineretul rutean, ca şi pe fii boierilor din Moldova, stre- 
curându-le іп suflete învăţăturile lor. 

Petru Movilă, om cu cultură apuseană, dar credincios 
adânc al bisericii Răsăritului, a însemnat prin opera sa o Renaș- 
tere a acestei biserici, prin cultură. El este fondatorul primei 
universităţi ortodoxe, Academia din Kiev, și а mai multor tipografii, 
Opera aceasta trece de marginile strimte ale provinciilor locuite 
de ortodocși în Polonia: tipografiile lui Matei Vodă Basarab, la 
Câmpulung, la Govora şi Târgoviște şi a lui Vasile Lupu la 
Trei lerarhi din lași, au fost dăruite de la Kiev sau cumpărate 
de domnii români de la Petru Movilă. În aceste tipografii se tipă- 
resc primele cărţi bisericești ortodoxe în româneşte (facem abs- 
tracţie de cărţile românești tipărite cu un veac mai înainte de 
către diaconul Coresi la Brașov şi de celelalte tipărituri româ- 
nești din Ardeal, care au un caracter luteran sau calvin). De 
aceste tipografii şi de curentul de polemică religioasă început la 
Kiev se leagă opera mitropolitului Varlaam al Moldovei și în 
genere marea înnoire cultural-bisericească din Principatele Ro- 
mâne în veacul al XVII-lea: introducerea limbii române їп bise- 
rică. Academia domnească a iui Vasile Lupu de la Trei Ierarhi 

cea dintâi instituție de învățământ superior din România, a fost 
înființată din iniţiativa lui Petru Movilă, cu profesori veniţi de 
la Kiev în frunte cu Sofronie Pociaţki, fostul rector al Acade- 
miei de acolo!, În Rusia, țarul Alexie Mihailovici înființează și 
el o Școală greco-slavo-latină la mânăstirea Sf, Andrei din Mos- 
cova cu profesori veniţi de la Kiev, elevi ai lui Petre Movilă. 
„Domnul Vasile al Moldovei cunoaște răsplata dumnezeiască, pe 
care o aduce fundarea școalelor cu dascăli binecredincioși“, scria 
mitropolitul Kievulului ţarului, ca să-i dovedească necesitatea 
de a înființa și el о școală superioară în capitala ѕа?, Маі târ- 
ziu când Petru cel Mare purcese la occidentalizarea Rusiei, o 
făcu, cel puţin la început, prin reprezentanţii școalei de la Kiev 
a lui Petru Movilă, intrate acum sub oblăduire rusească, lar 
prin Mărturisirea Ortodoxă, catehismul care fixează în scris te- 
meiurile dreptei credințe, Petru Movilă devine un stâlp al orto- 
doxiei de pretutindeni $ 

Deaceia întrebarea, al cui este Petru Movilă, nu se poate 
pune, А-1 revendica pentru Ruși, când el n'a trăit nicicând în 
Rusia, ci a fost mitropolit în Polonia, nobil polon, de neam dom- 
nesc românesc, este absurd 4, Unii istorici poloni, în special Al. 
Jabłonowski, l-au revendicat pentru Polonia, pentrucă politicește 
a fost un credincios al regelui şi al statului leșesc,5 dar opera 
sa numai politică nu este, iar influenţele culturii apusene în Po- 
lonia, erau pentru el arme de ridicare а bisericii ortodoxe, 

Nu vom încerca aci să revendicăm pe Petru Movilă cu în- 





1, Ci. P. Р, Panaitescu, L'influence de l'oeuvre de Pierre Moghila ar- 
chevâque de Kiev, dans les principautes roumaines (în Mélanges de l'école roumaine en 
France, Paris 1926). 

2. Акты относеисја к исторіи Іужно-западнои Россіи, Ш, р. 39, scri- 
soare din 7 April 1640. 

3. Ultima ediţie а Mărturisirii Ortodoxe după manuscrisul latin din Paris, 
La conféssion orthodoxe de Pierre Moghila, ёійёе par A. Malvy et M. Viller, 
Paris, 1927 (Orientalia Christiana, X). 

4, P. Golubev, Петръ Могила митрополитъ KieBckiu, II volume, 
Moscova, 1887. 

5. AL Jabłonowski, Akademja kijowsko-mohylariska, Cracovia, 1899, 

6, lezuiţii Malvy şi Viller, cari au precedat ediţia lor a Mărturisirii Or- 
lodoxe, citate mai sus, cu o întinsă introducere, recunosc acest lucru şi nu caută 
să facă din Petru Movilă un catolic. În schimb, franciscanul polon К, Onoszko 
Nauka Piotra Mohily о kosciele i jego hierarchij (Învățătura lui Petru Movilă despre 
biserică şi ierarhia ei), Lwów, 1931, 68 p., afirmă că, de şi nu se desvăluia ni- 
mănui, în fundul sufletului Petru Movilă era catolic, dar nu aduce nici o dovadă 
serioasă pentru desvăluirea acestei taine, 

treaga sa operă și cu consecințele ei depărtate numai pentru 
Români. Dar să nu uităm că sângele primează; român de sânge, 
n'a uitat niciodată patria sa şi vom aduce acum câteva dovezi 
în plus puţin cunoscute, pe lângă cele ce s'au adus mai demult. 
Întemeierea tipografiilor şi a şcoalelor din Moldova şi Тага Ro- 
mânească de către dânsul erau cunoscute şi alcătuiau argumente 
serioase în acest sens. Dar istoria bisericii și a culturii româ- 
neşti nu poate cuprinde opera întreagă a acestui mare fiu al nea- 
mului nostru. El nu este numai al Românilor, cum nu este nici 
al Ruşilor, пісі al Poloniei, el este al Ortodoxiei întregi. E cu 
atât mai frumos, că neamul nostru a dat o personalitate atât de 
cuprinzătoare în istoria bisericii. Dar anume legături intime, care 
se înţeleg uşor, îl făceau пейезраг cu sufletul de Moldova, în 
care se născuse. Văzuse lumina zilei la Suceava şi copilăria lui 
fusese legănată de legendele despre Sfântul patron al vechii ca- 
pitale a lui Alexandru cel Bun, Sfântul loan cel Nou al Sucevii. 
Multe din minunile arătate de moaştele acestui sfânt, aduse de 
la Cetatea Albă, au fost însemnate de Petru Movilă în lucrarea 
ce o pregătea despre minunile sfinților din biserica Răsăritului 1, 
Când, mai târziu, el îşi ridică o biserică pe moşia ce și-o cum- 
părase în Podolia, Rubiejovka, îi puse hramul Sfântului de la 
Suceava, ca să simtă aproape pe protectorul ţării și al copilăriei 
sale ?, E o dovadă sentimentală din cele mai preţioase pentru 
cele ce am afirmat. 

Se mai pot aduce şi altele de același gen. Se știe că princi- 
pala operă de polemică religioasă a lui Petru Movilă împotriva 
catolicilor este intitulată Lithos, publicată în limba polonă în 
1644, ca un răspuns la broşura de defăimare împotriva orto- 
docșilor scrisă de catolicul Cassian Sakowicz 3. Petru Movilă 
socoate că dreptul la viaţă al bisericii Răsăritului stă, bine în- 
teles, în primul rând în dreapta credinţă, dar pe lângă aceasta, 
în întreaga comoară de obiceiuri, a vieţii mânăștirești, a tradiţiei 
de bunătate şi de cinstită creştere a copiilor, a cultului sfinţilor 
adus de întreg poporul, în obiceiurile frumoase ce însoțesc toate 
actele mai importante ale vieţii. Între acestea mitropolitul de la 





1, Ghenadie Enăceanu, Petru Movilă, Bucureşti, 1887, p. 345—48, 
Ediţia completă a textului slav al „Însemnărilor” lui Petru Movilă, în Архивъ 
юго-западнои Poccia, I-VII, Kiev, 1887, р. 49—189, 

2, Сб Р, Р. Panaitescu, op. cit., р. 12, 

3. Lithos albo kamien, tipărită la 1644, reprodusă іп Архивъ юго-запад- 
нои Россіи, I-IX, Kiev, 1893. 

Kiev aminteşte cu duioşie o serie de obiceiuri de acasă, din 
Moldova, care constituie amintiri din copilărie: „Acest obicei 
bătrânesc este și până astăzi in Grecia, în Moldova, în Munte- 
nia și іп Тага Ardealului la oamenii mai de seamă, ca să se 
facă tăierea părului pentru prima oară noului născut, nu îndată 
după botez, ci peste un an sau doi sau poate și mai mult şi 
aceasta cu mare ceremonie şi pe aceia cărora popa le dă părul, 
după ce tunde pe copil, părinţii trupeşti îi socotesc ca părinți 
sufletești ai copiilor“ !, De observat că fiind vorba de un obicei 
ortodox, aluzia la Ardeal privește exclusiv pe Românii de acolo, 
Despre cultul sfinţilor Petru Movilă scrie: „Toate popoarele au 
patronii lor dintre sfinţi: Moscoviţii, Rutenii, Moldovenii“. Sa- 
kowicz afirmase că ortodocşii din Orient căzuseră sub stăpânirea 
păgânilor ca o pedeapsă dumnezeiască pentru alunecarea lor de 
la dreapta credinţă, la care Petru Movilă, erudit în istorie, îl în- 
treabă: Cum explică atunci căderea Romei sub Сой şi Vandali ? 2, 


GAVRIL VODĂ MOVILĂ. Legăturile lui Petru Movilă cu {ага 
s'au menţinut mai ales prin familia Movileștilor. Inainte de a-și 
închina viața lui Hristos, Petru încercase cândva să recapete 
tronul părinților săi şi chiar regele Poloniei Sigismund ПІ îl re- 
comandase sultanului, să-i dea domnia Moldovei, „căci este un 
tânăr cu suflet ales şi demn de virtuțile strămoșilor săi“ 3, Dar 
împrejurările nu l-au ajutat în această direcţie și poate o criză 
sufletească, o întoarcere spre sine însuși, din dorința de linişte, 
după multe есері și furtuni,,l-au dus pe calea monahismului, 
apoi a înaltei ierarhii bisericești. 

In schimb, dintre fraţii săi, doi ajunseră domni în scaunele 
românești, Fratele mai mare, Gavril Movilă se făcu domn al 
Țării Româneşti în 1619 şi ar fi vrut să-l aibă pe Petru, Pătraşco, 
cum i se zicea atunci în chip de mângâiere, pe lângă dânsul, 
Domnul Moldovei Gaspar Gratiani pregătea o răscoală împotriva 
Turcilor cu ajutor polon și Gavril se temea ca aceste împreju- 
rări războinice să nu apuce pe fratele său în Polonia, în pala- 
tinatele de la marginea Moldovei, unde obişnuia să locuiască în 
timpul mireniei, Deaceia trimite o slugă a sa din Muntenia prin 
Ardeal în Polonia, ca să-l cheme ре Pătrașco în țară: „căci 
Leșşii, se plânge domnul Țării Româneşti, l-au oprit acolo în vre- 





„ Ibidem, р, 21. 
„ Ibidem, р, 149 şi 17, 
„ Hurmuzaki, Documente-Supliment, Il-2, р, 524—525. 

mea venirii noastre încoace, Turcii se pregătesc să atace Polo- 
ша și eu nu vreau ca ei să-l găsească acolo“. Dar Pătrașco, 
care pe atunci, cum am spus, trăgea nădejde să apuce scaunul 
Moldovei cu ajutorul р.іеіепі1ог săi poloni, nu se duce la fratele 
său, Îi face totuşi diferite servicii, căci Gavril avea mare nevoie 
de bani, pe semne ca să sature pe Turci și să se poată men- 
ține în scaun, La Liov (Lemberg) era un centru comercial, în 
care se găseau ușor capitaluri şi astfel Petru Movilă obţine un 
împrumut de la un negustor bulgar din acel oraș, lani Theofil 
şi anume 5200 de ducați, punând са zălog în schimb, din odoa- 
rele domnești, un brâu aurit şi o sabie cu mâner de aur. Acel 
care negociase acest împrumut pentru domnul muntean era Petru 
Movilă, care pe atunci se afla la Liov și zapisul polon însem- 
nează că „toate s'au dat deplin jupânului Petru, fiu de voevod 
muntean, zis $1 Pătrașcu“ 2, 


SFATURILE LUI PETRU MOVILĂ CATRE MOISE MOVILĂ DOM- 
NUL MOLDOVEI, Fratele mai mic al lui Petru Movilă, Moise, ajunge 
la rândul său domn al Moldovei, la 1631. La această dată Petru 
era arhimandrit la Lavra Pecersca din Kiev și începuse marea sa 
operă de ridicare a bisericii prin cultură, întemeind şcoli şi tipo- 
grafii. Mult s'a bucurat arhimandritul că un vlăstar din neamul său 
ajunsese în scaunul părintesc și s'a gândit să-i facă un dar ales 
cu acest prilej. Deaceia îi dedică o carte bisericească, proaspăt 
eşită din tipografia din Kiev în limba slavonă-ruteană. Este vorba 
de Triodul ales (Triod Ţvetnii) din 1631, care cuprinde o întinsă | 
prefață dedicatorie a lui Petru Movilă către fratele său, domnul 
Moldovei?. Prefaţa аге o deosebită importanţă istorico-literară ; 
în istoria culturii noastre poate fi pusă alături de sfaturile lui Neagoe 
Basarab către fiul său Theodosie (lucrare pseudoepigrafă, datorită 
în realitate unui călugăr, care a uzat de numele domnului mun- 
tean pentru o scriere a sa)t. Ca şi sfaturile lui Neagoe, cu care 
pentru data adevărată a compunerii lor, sunt contemporane, sfa- 





1, A, Veress, Documente privitoare la Ardeal, Moldova și Țara Româ- 
nească, IX, р. 210—212. 

2, W. Lozinski, Patricyat і mieszczaństwo lwowskie (Patriciatul şi bur- 
ghezia din Lemberg), ed. II, Lwów, 1892, р. 321. 

3, N. Titov, Матеріалы для исторіи книжнои справи на Україиї в, 
XVI—XVIII В, (Materiale pentru istoria cărţii în Ucraina în secolele XVI-XVII), 
Kiev 1924, p. 263—266, publică textul întreg al prefeţii lui Petru Movilă, 

4, Cf, Pentru învăţăturile lui Neagoe, D. Russo, Studii greco-române, П, 
Bucureşti, 1939, 1, р. 207—226. 

turile lui Petru Movilă sunt scrise în slavoneşte, dar au о întin- 
dere mult mai redusă, câteva pagini abea, Prefaţa arhimandritului 
de Kiev, neobservată până acum de istoricii români, cuprinde sfa- 
turi ale fratelui mai mare către cel mic, ajuns domn al Moldovei, 
prin care îi arată cum trebuie să se poarte un domn creştin al 
acestei țări. Cu autoritatea sa de frate mai mare şi în acelaşi timp 
de faţă bisericească, Petru Movilă arată calea cea dreaptă noului 
stăpânitor, Prefaţa începe astfel: „Ilerpz Mornaa, милостю EO- 
Жїғю квлїкін ApYHMAHApUTZ секты, BEAUKIA, UIOAOTEOPHIIA 
лавры Ileuepekia KiEBCKIA, BOEBOAHU SEMaz MAWAAABCKHYZ, Npec- 
EETAOMS Н БА ЕЛАГОЧЕСТЇН гасно-сїїаюці$, Iw Miwveso Moruat, 
MHASCTIIO ECECHAHAPO Бога, Господар, воєвод HETHHHOMS и Nph- 
pOAHOMS oTeucekum жревіємя, [наслЕдник8 semaz  MWAAO-BAa- 
Xinekumz, EAHOA-TpOBHOMS BpATS, мира, SApatia, BaaronoaSuia 
н на TOMA господарства престол, AbIATO-AETHEPO превыканїд, 
MEAAETA H MOAHTESETZ“, (= Petru Movilă din mila lui Dumnezeu, 
mare arhimandrit al sfintei, marei şi făcătoarei de minuni, Lavre 
Pecersca din Kiev, fiu de domn al ţărilor Moldovenești, preastrălu- 
citului și luminatului în dreapta credință, Io Moise Movilă, din mila 
atotputernicului Dumnezeu, damn, voevod din spița neamului părin- 
tesc, moştenitor al țărilor Moldo-Vlahiei, frate uterin, pace, sănătate, 
fericire și în acest scaun domnesc, domnie întru mulți ani îți dorește 
și se roagă pentru aceasta). | 

Prefaţa continuă apoi astfel 1: „Deoarece dreapta atotputer- 
nicului Dumnezeu, o preaslăvite doamne, prea dorite și dintr'o 
mamă frate, te a aşezat în scaunul părintesc, preferindu-te riva- 
Шог tăi, recunoscând destoiniciata sufletească pentru această dreaptă 
cârmuire, căci în tine sunt vădite toate cele: nobleţe, dreapta cre- 
dință, buna cinstire, filosofia și frica de Dumnezeu (aceste cuvinte 
în grecește în original: sòrevsiav, ёрбодоё(ау, edcevlav, фЛософіау хой 
ExAmniov sdpoQetav), care arată podoabe suficiente în atâta dem- 
nitate. Deaceia, dacă ai încercat binefacerea lui, ești dator, nu 
numai să ai grije de tine, ci să aduci și fericire celor supuşi ţie, 
să te îngrijești nu numai de cele politicești, ci să ai іп vedere și 
cele duhovniceşti și să stăpânești în așa chip, încât să fii icoană 
şi pildă a stăpânirii”, 

Îşi dă seama, spune Petru Movilă, că fratele său cunoaște 
fără îndoială îndatoririle ce le are ca domn, va aminti totuși pe 





1. Nu dau în întregime textul original slavon, deoarece se află retipărit 
în colecţia citată a lui Titov, 

scurt care sunt acestea: oficiile (officia) politice constitue, bine în- 
teles, şi ele o .îndatorire a unui domnitor şi lucrul se poate vedea 
și din pildele biblice, luând ca exemplu pe împăratul Solomon, 
care nu le-a neglijat. „Să facă război cu dușmanii, să apere pe 
cei nevinovaţi este dator orice stăpânitor. Pentru libertatea patriei 
şi a supușilor tăi să te Іирјі bărbătește“ (ко влти Bparn, nesao- 
BHBHIXZ KE AAETH, ДЛАЖНОЕ ECT ЕСАКАГО HAU4AHHKA. Своводы 
бади WTEYECTEA н подр8$чныух сконух м жестҳЕНо WNAbUATH ca), 

Este foarte interesantă această din urmă frază sub рапа mi- 
tropolitului, care, departe între streini, nu uita lupta pentru libertatea 
Moldovei, simțind cum curge într'insul sânge domnesc românesc, 

Dar acestea, adaugă Petru Movilă, sunt politice, iar iîndato- 
ririle unui domn către Dumnezeu sunt mai mari. Să nu uite dom- 
nescul frate că este un stăpânitor creştin și ca atare, „să te sileşti 
ca adevărata credinţă să se mărească şi să se întărească“, înda- 
torire pe care, cum se ştie, o au implinit cu slavă domnitorii noștri 
din trecut, 

„Slujba idolilor şi amăgirile Satanei să fie îndepărtate“, spune 
Petru Movilă, gândindu-se, poate, la propaganda catolică şi cal- 
vină, care pe vremea lui făceau atâtea sforțări din Polonia și 
Ardeal, amenințând credința strămoșească a Românilor. După 
aceasta urmează un alt punct al îndatoririlor unui domn al Mol- 
dovei față de Dumnezeu: „Să fii ctitor al bisericilor şi cinstește 
pe slujitorii bisericii“ (aşa cum fuseseră strămoşii lor Movileşti). 
În sfârşit, în legătură cu acest ultim sfat, este pusă şi publicarea 
acestei cărţi de ritual în slavoneşte, care ре vremea aceia se 
putea întrebuința şi іп bisericile din Moldova., De aceia, afirmă 
Petru Movilă, i-a închinat fratelui său acest Triod, ca să ajute 
la mărirea dreptei credinţe, 


AFURISIREA LUI MOISE MOVILĂ. Moise Movilă nu izbuti să 
să se menţină în scaunul Moldovei de cât un an de zile şi fu 
nevoit să se retragă la Constantinopol. La 1633 el capătă, după 
cererea boierilor moldoveni, a doua oară domnia ţării şi iarăşi 
şi de data aceasta domnia lui fu scurtă, tot un an de zile. Moise 
Vodă este apoi silit să fugă în Polonia, unde trăi încă multă 
vreme, întâlnindu-se în surghiun cu fratele său, mitropolitul de la 
Kiev. Probabil că în timpul celei de a doua domnii sau la sfâr- 
şitul ei, se întâmplă un fapt nemai auzit în istoria Moldovei; dom- 
nul acestei dreptcredincioase {ёгі fu afurisit de către patriarhul 
de Constantinopol, Chiril Lucaris, care nu пи seamă nici de 

înalta situaţie în ierarhia bisericească a fratelui său Petru, ajuns 
tocmai atunci, la 1633, mitropolit. Despre anathema aruncată 
asupra lui Moise Movilă, cel atât de lăudat, cum am văzut, pen- 
tru dreapta lui credinţă, aflăm dintr'o scrisoare de mai târziu a 
lui Petru Movilă adresată lui Chiril de Veria, urmașul în scaunul 
patriarhal al lui Chiril Lucaris. Această scrisoare datată din 
Kiev, la 27 Octomvrie 1638, s'a -păstrat numai într'o traducere 
latină aflătoare în Arhivele Vaticanului.!. După ce arată durerea 
ce i-a pricinuit moartea lui Chiril Lucaris, Petru Movilă spune 
noului patriarh că urcarea sa în scaun a bucurat toată biserica 
ruteană. Îi face apoi o rugăminte „într'o treabă privată“, anume 
să ridice anatema aruncată de Chiril Lucaris, predecesorul său, 
asupra fratelui Moise, faptă pe care o califică drept „nemai au- 
zită între oameni“, . 
Din scrisoarea lui Petru Movilă aflăm că fratele său, către саге 
arătase atâtea sentimente de dragoste, fusese anathemizat de către 
patriarhul Constantinopolului Chiril Lucaris, dar nu se dă nici o 
indicație asupra motivelor care au dus la această gravă hotărire, 
Din anume fapte cunoscute în legătură cu cea de-a doua 
domnie a lui Moise Movilă în Moldova, se poate face oarecare 
lumină asupra acestei ciudate împrejurări din istoria noastră. Se 
ştie că pentru obţinerea domniei în țările române trebuiau bani 
grei pentru câștigarea demnitarilor turci. Moise Movilă a trebuit 
desigur să împlinească și el această tristă îndatorire. Din niște 
rapoarte din toamna anului 1632 aflăm că el fiind căsătorit cu 
Caterina, fiica bogatului Radu Mihnea (răposat atunci de şase ani), 
de și trăia despărţit de soţia sa, ridicase pretenţii asupra moşte- 
nirii depozitului averii lui Radu Vodă de la Veneţia. Pe semne 
că de pe atunci lucra pentru domnia Moldovei, pe care de altfel 
o obţinu peste câteva luni şi de aceea avea nevoe grabnică de 
bani, Patriarhul de la Constantinopol; care era pe atunci tocmai 
Chiril Lucaris, era favorabil acestei cereri și stăruia să se eli- 
bereze banii lui Radu Mihnea de la Veneţia lui Moise Movilă, ce 
se afla pe atunci la Constantinopol.? Putem bănui motivul pen- 
tru care patriarhul ecumenic insista ca să se împlinească dorința 
lui Moise Vodă; presupunem că fostul domn al Moldovei împru- 





1. Scrisoarea e publicată de E. Smurlo, La Russie et le Saint Siège, 
Paris, 1929, р, 151—154 (anexe) şi reprodusă în traducere românească de I, 
Lupaş în Revista Teologică, XVIII, p. 245—249, 

2, Hurmuzaki, Documente, IV-2, p. 461, din 20 Octomvrie 1632 și 
р. 462 din 26 Noemvrie același an, 

mutase bani de la patriarh și mai făcuse poate și făgădueli pentru 
înzestrarea marii biserici constantinopolitane, ре cari le-ar fi 
putut împlini în felul acesta. O altă indicație, care se comple- 
tează cu cea de mai sus, o avem din cronica lui Miron Costin, 
După ce Moise Movilă pierdu a doua oară domnia în 1634, zice 
cronicarul, că a fost sfătuit să nu cumva să se ducă iar la Cons- 
tantinopol, „pentru multe datorii ce avea Moise Vodă în Тагі- 
grad“ !, Credem că putem pune în legătură această primejdie 
` pentru Moise Movilă de a călca în capitala sultanilor, pentru ne- 
plata datoriilor, cu afurisenia aruncată asupră-i de patriarh. Noi 
ştim că patriarhul era interesat în chestiunile bănești ale fostului 
domn și putem presupune așa dar că ultimul domn român din 
neamul Movileştilor făcuse mari datorii chiar. de la patriarh, că 
făgăduise, dacă i se va da domnia, să ajute biserica și din pri- 
cina timpului scurt nu-şi putuse împlini îndatoririle luate și că- 
zuse sub blestemul patriarhului. Nu știm nici care a fost rezul- 
tatul intervenţiei lui Petru Movilă în favoarea fratelui său, după 
moartea patriarhului Chiril Lucaris, dar putem bănui că vaza 
lui în toată lumea ortodoxă atârnă greu în favoarea fratelui ne- 
norocit și el obţinu iertarea lui, 

Pentru Moise Movilă a fost și ultimul gând al fratelui său, 
Se ştie că Moise îi supravieţui lui Petru și în testamentul mitro- 
politului Kievului, scris în limba polonă și latină, la 22 Dechem- 
vrie 1646, el lasă moștenire fratelui său moșiile sale din voevo- 
datul din Belz (in Galiţia) și anume: Welikie Oczy, Zmiewiski, 
Mogilew şi Wolka, stăpânite de Petru Movilă de când era mi- 
rean, De la Adam Kisiel voevodul Kievului, avea de luat 55.000 
de zloți, care rămân colegiului (Academia) din Kiev, Altă avere și în 
special odăjdiile și caii, le lasă Petru Movilă mânăstirilor și școa- 
lelor lui, precum şi mânăstirilor ruteneşti, Schitul Mare și Kre- 
chov, etc, Pentru școlile lui are un cuvânt de dragoste: „sunt 
unicul meu zălog“ (pentru viața veșnică) ?. 


AMINTIRILE LUI PETRU MOVILĂ DESPRE FAMILIA MOVILEŞ- 
TILOR. Cum am văzut, Petru Movilă de şi plecat departe de ai 





1. Miron Costin, Opere complete, ed. V. A, Ureche, 1, р, 517. 

2, Testamentul lui Petru Movilă a fost publicat întâia oară în Onucanie 
Кіево-Печерскои лавры (Descrierea Lavrei Pecerska din Kiev), Kiev, 1831, р. 
196—207, reprodus de A, Petruszewicz, СводнАя л®Ътопись, ], р, 509 şi 
de P. Pekarskii, Представители Кїевскои учености (Reprezentanții culturii 
din Kiev), in Отечественныя записки, St. Petersburg, XXIV, 1862-1, р, 593—594, 
de Ghenadie Enăceanu, Petru Movilă, Bucureşti, 1887, p. 319—345 
(care-l dă са inedit l). 

săi, a continuat să ție legături strânse cu cei doi frați ai lui, care 
jucară un rol politic în Тага Românească și în Moldova. Faima 
familiei Movileştilor era mare în Polonia, de altfel titlul de no- 
bili poloni indigeni le fusese recunoscut de către dietă. De câte 
ori poate, Petru Movilă amintește de gloria și virtutea strămo- 
şilor săi; pe toate cărţile sale se intitulează voevodzic adică fiu 
de voevod moldovean (voevodzi€ este o formaţie a limbii slave 
asemănătoare cu farevici, fiul ţarului) și în stema lui poartă си 
mândrie capul de zimbru al Moldovei. 

Se ştie că acel care adusese în scaun pe Movileşti, în per- 
soana lui leremia Movilă, a fost, la 1595, cancelarul și hatmanul 
Poloniei loan Zamoiski, care înlăturase cu acest prilej pe Ştefan 
Răzvan, aliatul lui Mihai Viteazul. Tot Zamoiski restabilește ре 
Ieremia іп scaun, după ce marele erou muntean îl alungase, iz- 
butind o clipă să înfăptuiască unitatea ţărilor române. Simion 
Movilă, tatăl mitropolitului Petru, tot de loan Zamoiski fusese 
dus în scaunul muntean, după izbânda de la Teleajen impotriva 
lui Mihai Vodă. | 

La 1631 în Dechemvrie publicând un Triod (care nu trebue 
confundat cu Triodul ales din același an, de care am vorbit mai 
sus), Petru Movilă arhimandrit al Lavrei are prilejul să-şi arate 
recunoştinţa față de loan Zamoiski (care murise la 1607), de- 
dicând această carte fiului său Toma Zamoiski, pe “atunci sub 
cancelar al regatului polon. În prefața acestei cărți, scrise de 
Petru Movilă !, el aminteşte de ridicarea Movileștilor în scaunul 
Moldovei cu ajutorul lui loan Zamoiski și în acelaşi timp, lucru 
puțin cunoscut, de felul cum a fost el însuși ajutat în cariera sa 
bisericească de către Toma Zamoiski: „Înaintaşii şi părinții mei 
au cunoscut graţia lui lon Zamoiski cu prilejul primirii indigena- 
tului în coroana regatului polon, binevoind să le îngăduie primirea 
în stema lor proprie“ (Era obiceiul ca familiile streine care pri- 
meau indigenatul de nobili poloni să fie adoptate într'o familie 
polonă și să adauge stema acestei familii stemei lor). Indige- 
natul Movileștilor avusese loc îndată după urcarea în scaun a 


lui Ieremia Vodă în Moldova, în 15962, și Movileștii fuseseră 
primiţi în familia Zamoiski, după cum rezultă din rândurile de 


mai sus. După aceste mulțumiri, Petru Movilă adaugă și altele în 
ordinea faptelor istorice: „Prin sfatul său înțelept și purtare pă- 





1. Prefaţa reprodusă în colecţia lui Titov, citată mai sus, p. 140—145, 
2. Ioachim Bielski, Dalszy ciąg kroniki Polskiej (Continuarea cro- 
вісі Poloniei), ed. F. Sobieszczański, Varşovia, 1851, р. 274. 

rintească, arătându-se ca un tată, i-a ajutat şi i-a dus în stăpâ- 
nirea lor de baștină (на панство дедичное) şi i-a apărat împotriva 
oricărui dușman“ (aluzie la Mihai Viteazul). „După aceia eu în- 
sumi am fost sprijinit şi de strălucirea ta, încă din vremea când 
eram mirean și apoi când am trecut în călugărie, am fost ajutat 
în chip larg de binefacerile tale. Chiar acest beneficium al arhi- 
mandriei la Lavra Pecerska din Kiev îl datoresc intervenției dom- 
niei tale“. Petru Movilă fusese ales arhimandrit în 1627, câteva 
luni după călugărirea lui şi aflăm că protecţia lui Toma Zamo- 
iski, îl ajutase în această privință. Continuând cu înșirarea meri- 
telor lui Toma Zamoiski, Petru Movilă spune că biserica orto- 
doxă îi este recunoscătoare, pentrucă el a intervenit ca să fie 
bine primit în ţările ortodoxe ale Poloniei patriarhul Constanti- 
nopolului, Ieremia. Pe semne că: Toma Zamoiski fusese acela саге 
înlăturase piedicile, care firește era să le puie stăpânirea cato- 
lică a țării impotriva acestei vizite canonice, menite să întărească 
biserica ortodoxă. În sfârşit, Academia Zamoiska este un alt 
merit al familiei. Întemeiată de loan Zamoiski, protejată de fiul 
său, această școală superioară aşezată la Zamosc, orașul de 
baștină al familiei, fusese încredințată profesorilor iezuiți, cari 
predau în limba latină. „Academia Zamoiska, scrie Petru Movilă 
în prefața amintită, a adus mult folos și propăşire neamului nostru 
(adică ortodocșilor din Polonia), pentrucă nu puțini oameni învă- 
{а şi folositori bisericii noastre au ieșit de acolo“. Unii autori 
consideră că aleasa cultură a lui Petru Movilă şi-a format-o în 
această Academie! şi acest pasaj pare o confirmare а părerii lor, 

Lauda familiei moldovenești a Movileştilor, amintirea stră- 
moşilor săi era scumpă lui Petru Movilă şi aceasta se vede și 
din prefața Apostolului slav tipărit de Mihail Sliuzka la Liov, în 
Iunie 1638,2, În prefața tipografului închinată lui Petru Movilă, 
mitropolitul Kievului, citim următoarele: „Neamul preasfinţiei 
tale, din moşi, strămoși, este domnesc,.... încă de la acel vechiu 
bărbat ales prin fapte de vitejie, nobilul Mucius Scaevola îţi 
tragi origina”. (Era cunoscută această legendă a originei Movileş- 
tilor din eroul roman Mucius Scaevola, ca o afirmare a originilor 
românești şi deci latine a mitropolitului de Kiev; ea apare şi în 
alte cărţi tipărite la Kiev, ca şi în genealogia familiilor nobile din 
Polonia, publicată de S. Okolski)’. Tipograiul Sliuzka urmează 


1. N. Petrov, Recenzie la P. Golubev, Петръ Могила, in Jurnalul 
Ministerulul Educaţiei naţionale ruseşti, 1884 Ianuarie, р. 148—165, 

2, Апостолъ Ci естъ книга нова завЪта, Lwòw, 1638, prefața nepaginată. 

3, S. Okolski, Orbis polonus, Cracovia, 1640, p. 

astfel: „Ai în urma ta nenumărați bărbați din sângele Моуйе$- 
tilor, eroi ca cei ieșiți din calul troian, bărbaţi cu frica lui Dum- 
nezeu, învățați în virtuțile vitejești ale zeului Marte, strălucind 
ca soarele în credința creștină pravoslavnică. Dintre acești viteji, 
niciunul nu se poate asemăna cu preaputernicul tău părinte, de 
sfântă amintire, Simion Movilă, mare voevod și domn al ţării 
Moldovei şi împreună cu el, cel egal în virtuţi mari și în evlavie, 
prea strălucitul și puternicul domn, unchiul tău, cel ce odihnește 
întru Domnul, Ieremia Movilă, domn și voevod al aceleiași ţări, 
faţă de care tace orice răutate și invidie. Tu însuţi ai făcut să 
strălucească in regatul și coroana Poloniei această casă preastră- 
lucită, care cu cetăţenii ei de frunte este înrudită (aluzie la că- 
sătoriile fiicelor lui Ieremia Movilă cu nobili din familiile Wisz- 
nowiecki, Korecki și Potocki), impărtășeşti cu ele stemele nea- 
mului. Într'un cuvânt eşti și fiu şi frate și unchiu al unor cnezi 
preaslăviți și al unor prea puternici senatori ai Coroanei Poloniei 
şi ai marelui ducat al Litvaniei, unul deasupra tuturor. Dar aceasta 
nu este totul... pentrucă nu este o podoabă mai mică a strălucirii 
neamului tău, faptul că ai adus așa mari slujbe și merite acestei 
Republici, încă de când erai în cinul mireniei, cu credinţă vitează 
şi inimă eroică. In toate prilejurile şi în toate luptele ai arătat 
că nu ai pierdut meritele moștenite. Aceasta o mărturisește înaltul, 
preastrălucitul, neînvinsul monarh, stăpânul cel mai înalt al acestei 
țări, Vladislav al patrulea regele Poloniei, domnul nostru care 
domnește astăzi cu fericire, cu prilejul expediției împotriva duş- 
manului acestei ţări, Turcul“. În adevăr, la 1621 avusese loc 
războiul polono-turc de la Hotin, în care Petru Movilă luase parte 
în tabăra creștină alături de Vladislav IV, pe atunci încă tânăr 
fiu de rege, sub domnia tatălui său, Sigismund III 1. 

Prefaţa lui Sliuzka se termină cu laude peniru meritele lui 
Petru Movilă faţă de biserică, cu mile și pomeni. „Elevii școa- 
lelor celor mari, fundate la Kiev, seminarii şi burse, mărturisesc 
$1 răspândesc cu glas mare dărnicia ta și Sfânta Biserică se ri- 
іса din ruine și se împodobește cu toate bunătăţile”. 

Petru Movilă ега un prinţ al bisericii, de neam domnesc, 
lucru pe care nu l-a uitat nicicând, nici în faptele lui domnești 
de ctitor, nici în scrisul său, 





1. Amănunte despre participarea lui Petru Movilă la expediţia de la Hotin, 
încercarea lui de a ocupa scaunul Moldovei şi intervenţia lui în favoarea satelor 
moldovene la comandanții poloni, la Р, Р, Panaitescu, Un autograf al lui 
Petre Movilă ре o Evanghelie a lui Ştefan cel Mare, în Revista istorică română 
IX (1939), p. 85, 

„CUVÂNTUL DUHOVNICESC” LA NUNTA DOMNIŢEI MARIA. 
Vasile Vodă Lupul luase domnia în Moldova în urma maziliei lui 
Moise Movilă, dar Petru Movilă nu pregetă totuşi să ajute opera 
de cultură întreprinsă de acest domn mândru și învăţat, пейпапа 
seama de faptul că el contribuise la înlăturarea fratelui său din 
scaun. Mitropolitul Kievului mijlocise chiar căsătoria domniţei 
Maria, fiica lui Vasile Lupu, cu nobilul polon lanusz Radziwill. 
Acest nobil, care era din casa cea mai înaltă a Litvaniei, era 
protestant, însă înrudit prin alianță cu Movileştii şi sprijinise în 
dieta Poloniei biserica ortodoxă în genere și pe Petru Movilă în 
special împotriva măsurilor asupritoare propuse de catolici. De 
aceia mitropolitul căută să strângă mai mult legăturile cu un pro- 
tector aşa de puternic, pregătind căsătoria lui cu o domniţă bo- 
gată şi din puternicul neam al domnului Moldovei. Incă din Ia- 
nuarie 1644, el trimise domnului Moldovei pe un arhimandrit, 
să-i facă această propunere și în cele din urmă Vasile vodă primi 
să se alieze cu familia Radziwill. În Martie același an, Vasile 
Lupu scria lui Petru Movilă că a trimis soli la principele Ardea- 
lului, Gheorghe Rakoczi, ca să-l îmbuneze, căci pe semne că 
bătrânul principe ar fi dorit pe domnița Maria ca soţie pentru 
fiul său. La Turci a trimis pe boierul Catargiu cu daruri, ca să 
adoarmă bănuelile lor pentru această căsătorie, în care ei ar fi 
putut vedea pregătirile unei alianțe cu Polonia!. 

Nunta se făcu cu mare fast la lași, în biserica Trei Ierarhi, 
ctitoria lui Vasile Vodă, la începutul anului 1645. Petru Movilă 
sosi în persoană în capitala Moldovei ca să oficieze el însuşi 
taina nunţii 2. 

Din copilărie, dacă facem abstracţie de expediţia din 1621 la 
Hotin, în care a stat numai în tabere, nu mai văzuse fiul de domn 
moldovean {ага sa. Avea acum 48 de апі, ега un om си o vastă 
operă bisericească şi culturală în urma lui. Când se ivi în bise- 
rica cea nouă din lași, el rosti o cuvântare duhovnicească pentru 
cei doi soţi, cu îndemnuri părintești asupra purtării lor în viaţa 
cea nouă, ce se deschide în fața lor, cu citate din Sfânta Scrip- 
tură potrivite cu taina nunții. 

Această cuvântare duhovnicească a lui Petru Movilă rostită 





1, Scrisorile lui Vasile Lupu şi ale lui Petru Movilă în vederea căsătoriei 
domniței Mariei, în Hurmuzaki, Documente, Supliment, 1-3, р. 3—6. 

2. Descrierea nunţii domniţei Maria la Miron Costin, Opere com- 
plete, ed. V. A. Ureche, I, р. 560—1 şi în cronica lui Happelius (pasaj reprodus 
de Marcella și Const. Karadja, în revista Joan Neculce, IV, p. 258). 

la Trei Ierarhi a fost spusă în mare parte în limba română, după 
cum vom vedea mai jos. Faptul acesta care nu a fost cunoscut 
până acum istoricilor noștri, este de o deosebită însemnătate. 
Mitropolitul Kievului, crescut în Polonia, care şi-a trăit viaţa 
între streini și a scris toate lucrările sale în latinește (Mărturisi- 
rea“ Ortodoxă), în polonă (Lithos) şi în slava bisericească, nu a 
uitat limba sa maternă. După zeci de ani de pribegie, el este în 
stare să vorbească, să ţie o cuvântare în limba ţării. Aceasta 
mai mult decât orice altă consideraţie, ne arată că marele stâlp 
al ortodoxiei din veacul al XVII-lea, a fost nu numai prin sânge 
român, dar a rămas întotdeauna, în cugetul şi în sufletul său. 

Cuvântul duhovnicesc a fost publicat de către Petru Movilă 
însuşi, în limba polonă, într'o broșură tipărită în tipografia sa din 
Kiev. Este de obiceiu cunoscut într'o ediţie, care poartă stema 
familiei Radziwill, dedicată lui lanusz Radziwill. A fost tradus 
şi în limba slavă bisericească, fără dedicaţia amintită şi inter- 
calată în Trebnicul lui Petru Movilă!, 

Am cunoscut însă o ediţie întrucâtva deosebită, prin aceia 
că alături de stema Radziwillilor cuprinde și stema cu cap de 
zimbru a Moldovei, iar dedicaţia autorului adică а lui Petru 
Movilă, nu este cea către lanusz, ci alta, către Vasile Lupul. 
Acest exemplar, care, după câte ştiu, nu a fost descris până 
acum de nimeni, nici de bibliografii români, nici de Ruși sau 
Ucraineni, se află în Biblioteca Institutului Ossolineum din Lem- 
berg, sub signatura 10355. Este o broșură — în 8° mic, de 26 
pagini (ultima albă) și poartă titlul următor în limba polonă: 

<Mowa duchowna przy szlubie lasnie oswieconego Райа 
lego Mosâi Pana lanusza Radziwita xiazecia na Birzach y Dub- 
nicach, podkomorzego wielkiego Xiazecim Lithewskiego, Kamie- 
nieckiego, Kazimir, Seywen, еіс, Z lasnie Wielmozna ley Mości 
Panna Maria córką lasnie wielmoznego lego Mości, Pana lo 
Wasilia woiewody y hospodara Wotoskiego, wystawioney przez 
Iaśnie Przewielebnego w Bogu lego Mości Oyca Piotra Mohiłe, 
metropolitę Kijowskiego, Halickiego y wszystkiey Rusi, exarchę 
świętego thronu Apostolskiego Konstantinopolskiego, archiman- 
drite pieczarskiego, w cerkwi hospodarskiey laskiey, dedicata 
hierarchom Bożym S, S, Basilio, Ioanni et Graegorio, W Monas- 
teru Pieczerskim Kijowskim, Anno Domini 1645». (= Cuvânt 
duhovnicesc la nunta prea luminatului pan lanusz Radziwil, cneaz 





1, Pekarskii, op. cit., р. 592, 

de Birza și Dubniţa, sub-cămăraş al marelui ducat al Litvaniei' 
staroste de Camenița, de Cazimir și Seywen, си preastrălucita 
doamnă Maria fiica strălucitului şi prea puternicului domn lo Vasile 
voevod și domn al Moldovei, alcătuită de prea venerabilul întru 
Dumnezeu părintele Petru Movilă, mitropolit al „Kievului, al Hali- 
ciului și a toată Rusia, ierarh al tronului apostolic constantinopo- 
htan, arhimandrit al Lavrei Pecerska, rostit în biserica domnească 
din Iași, închinată ierarhilor dumnezeești, sfinții Vasile, loan şi 
1645), Pe pagina 2-a se află cele două steme: a Radziwillilor, 
un vultur, şi a Moldovei, capul de zimbru, sub care se citesc 
următoarele versuri : 

«Na herb lasnie oświeconych X. X. Ich. М, М, P, P. Rad- 
ziwilow y jaśnie wielmoznego lego Mości Pana Іо, Wasilia woie- 
wody у Hospadar Wotoski,. 


Prziazn te głowę orlowi przydała 
Ktora przy sercu sobie podobała, 
Gdy Radziwiła uznała być głową 
Oblubienica : Moldawska Herbowa 
Orłowi przelo głowę powierzyła. 

(Мах żenie głowa} by iedna rządziła», 


La stema prea luminaţilor cnezi Radziwill şi а preaputer- 
nicului domn lo Vasile Voevod și domn al Moldovei. 


Prietenia a dăruit capul (de zimbru) vulturului, 
Căruia i-a plăcut din inimà. 

Când lui Radziwill i-a fost dat 

A fi cap celei iubite, stema Moldovei 

А încredințat capul (de zimbru), 

Căci bărbatul este cap femeii, са s'o cârmuiască. 

Pe pagina 3 se află prefața lui Petru Movilă adresată dom- 
nului Moldovei Vasile Lupu, pe care o reproducem aci în tra- 
ducere românească după originalul polon: „Prea puternicului domn, 
prea milostiv, Vasile voevodului şi domnului ţării Moldovei, dom- 
nie în pace şi în lung veac și binecuvântare de la Dumnezeu, | 

Am împlinit cu plăcere prin serviciile mele prietenești tot 
ce era necesar pentru încheierea unei legături veșnice între casa 
domnească а măriei tale şi înalta şi prea slăvita casă a prea 
luminatului domn subcămăraș al marelui ducat al Litvaniei şi de 
aceia nu lungesc vorba asupra serviciilor făcute de mine ca bun 
prieten pentru măria ta, domnul meu milostiv. Să dea Dumnezeu 

* 

ca şi în împrejurările din viitor să pot sluji în chip demn pe 
măria ta, lar acum, dorind prea luminaţilor cnezi, noilor căsătoriţi, 
toate fericirile cu dragoste deplină, doresc şi măriei tale ca și 
în viitorul cât de depărtat să te bucuri în împrejurări favorabile 
şi fericite de пероні şi de strănepoţii ieşiţi din acești nobili 
cnezi. Împlinind dorința prietenească a măriei tale, am dat acum 
la tipar cuvântarea, ре care am јіпиі-о la nunta străluciților prin- 
cipi, rostită parte în limba polonă, parte în limba română, în bise- 
rica măriei tale din Iaşi, iar acum publicată numai în limba po- 
{опа !. M'am silit prin aceasta să arăt lumii cât de glorioasă şi 
de însemnată este legătura încheiată de măria ta cu casa domniei 
sale cneazului şi să încredințez totodată măriei tale o dovadă stră- 
lucită de prietenie, ceiace, dacă am izbutit, rog ca această lucrare a 
mea să fie primită de măria ta cu bucurie şi suflet senin, Al măriei 
tale, iubitor prieten şi slugă și veşnic rugător lui Dumnezeu Petru 
Movilă, arhiepiscop, mitropolit de Kiev, Halici şi toată Rusia”, 

La pagina 5 începe textul cuvântării, astfel: «Mowa przy 
szlubie, Mądrość przedwiecza, rosparzadzaia€ wysoka swa nie- 
bieska hierarchią, dziewięć chorów anielskich (według Dionys- 
zego Areopagity), na trzy części rozdzieliła (S, Dionys., de cae- 
lesti Hierarch». (Cuvânt la căsătorie. Înţelepciunea dinaintea veacu- 
rilor a împărțit înalta sa ierarhie cerească în nouă coruri înge- 
rești (după Sfântul Dionisie Areopagit) şi i-a împărțit pe aceştia 
în trei părți (S. Dionis. De caelesti Hierarch.). 

Cuvântarea se termină în chipul următor, la paginile 24-25; 

«Zaczym stracaiac juz do was moie mowę, Pana Naywyz- 
szego, Ktory was do tego stanu malzenski powolywa, proszę, 
aby was, według prozb naszych, ktore tu za wami przed maies- 
tatem iego wylewać będziemy, prawicą swoią boską złącznie 
wasze, tak ubłogosłowić raczył, abyście wszelkie cnoty y po- 
boznosci y przykazania iego pełniąc, і niezamierzone lata па 
łaskę iego świętą sobie hoynie zarabiaiac wygodzie y miłości 
świętey, а2 do zyrzybiatey starości żyli у znak nayprzednieyszy 
malzenskiego błogosławieństwa, przy wszelkich duchownich y 
cielesnych darów, lego obfitościach, syny synów swoich, aż do 
czwartego y piątego pokolenia, ku chwale bożey tu podporze 
Rzeczy Pospolitey ozdobie Іаѕпіе oświeconego domu Waszey 
Xiazecey Milości ogtadali. Amen. (După acestea, scurtând cuvin- 
tele mele către voi, rog pe Domnul cel de sus, care v'a chemat la 
starea căsătoriei, ca după rugămințile noastre, ce se vor ridica de 


1, Sublinierea este a noastră, 

aci pentru voi către tronul său, să întindă asupra voastră dreapta 
sa dumnezeiască, să binevoiască să vă binecuvinteze, ca împlinind 
voi toate virtuțile, evlavia și poruncile lui, să trăiţi mulți ani în gra- 
"ţia lui sfântă arătându-vă meritoși de dragostea sfântă până la 
adânci bâtrânețe și să vă puteți bucura de taina binecuvântării că- 
sătoriei, gu toate darurile sufletești și trupeşti, să priviți număr 
mare de fii ai fiilor voştri, până la a patra şi a cincia generație, 
spre lauda lui Dumnezeu, са sprijin al Republicei și podoabe а 
strălucitei case cneziale. Amin). 

Toată cuvântarea nu este altceva decât o țesătură de citate 
din Sfânta Scriptură, mai ales din Evanghelii și din Apostol, com- 
pletate cu pasaje din Sfinţii Părinți ai bisericii, cu comentarii în 
legătură cu taina căsătoriei. 

După cum rezultă din prefața reprodusă mai sus, broşura 
tipărită la Kiev s'a alcătuit la cererea lui Vasile Lupu, iar cu- 
vântarea a fost rostită іп parte în românește, în parte în limba 
polonă. Cu alte cuvinte, Petru Movilă de la ușile altarului se 
adresa când miresii, domnului, clerului, curţii și boierilor moldo- 
veni prezenţi în biserică, folosindu-se de limba lor, când mirelui 
şi invitaţilor veniţi din Polonia, făcându-se înţeles în limba aces- 
tora. Unele pasaje ale cuvântării erau deci în limba română, al- 
ternate cu altele în limba polonă şi nu aceleaşi cuvinte repetate 
de două ori în cele două limbi. Aceasta rezultă din afirmaţia lui 
Petru Movilă: „parte în limba polonă, parte în limba română“ 
După aceia, probabil din motive tehnice, s'a tradus şi textul ro- 
mânesc їп polonă, ca în acest chip cuvântarea să formeze o 
unitate, mai ales întrucât cartea se tipărea în Polonia. 

Există însă o posibilitate ca să distingem pasagiile rostite 
de mitropolitul Kievului în limba română şi traduse apoi în limba 
polonă de-cele cari erau dintru început în poloneşte. Anume, 
cum spuneam, cuvântul cuprinde foarte multe pasaje reproduse 
din Sfânta Scriptură. Cine citește textul acestei broşuri, vede 
imediat o foarte ciudată alternanță: o parte din aceste citate sunt 
în limba polonă; dar altele, cele mai multe, sunt în limba slavă 
bisericească. De la p. 5 până la p. 11 toate citatele sunt în limba 
polonă, apoi de aci încep citatele în slavă bisericească, care {їп 
două pagini, după aceia urmează o pagină (a 13-a) cu citatele în 
polonă și de aci până la sfârşit (p. 13—24), iarăși toate citatele 
sunt în slavă bisericească, Putem afirma fără a greși că toate pa- 
sajele, în care citatele din Sfânta Scriptură sunt în limba slavă bi- 
sericească, au fost rostite în românește. În adevăr, această deose- 

bire între citatele din aceiași carte nu se explică decât prin faptul 
cunoscut de noi din prefaţă că predica a fost rostită în două 
limbi, Citatele din Sf, Scriptură în textul românesc nu puteau fi decât 
în limba slavonă şi nu în românește pentrucă pe atunci (1645) пи 
exista încă o traducere oficială a Si. Scripturi іп românește (prima 
traducere complectă este Biblia lui Şerban Vodă din 1688) și limba 
slavonă nu fusese încă înlocuită cu cea naţională în cărţile sfinte 1, 

Când Petru Movilă a pus să se traducă (sau a tradus el 
însuşi) textul românesc al cuvântării sale în limba polonă, n'a mai 
tradus și pasajele din Sfânta Scriptură ce se aflau în slavonește, 
operaţie dealtfel foarte delicată, ci le-a lăsat ca în original. De 
aci rezultă, cum am spus, că putem distinge partea polonă de 
partea rostită din capul locului în româneşte. Anume, mitropo- 
litul, din deferență pentru persoana mirelui și pentru oaspeții 
veniţi din ţară streină, şi-a început cuvântarea în limba lor, du- 
când-o așa cam o treime din text (şapte pagini din cele 20, cât 
cuprinde cuvântarea propriu zisă), apoi a răsunat cuvânt româ- 
nesc până la sfârșit, cu o singură scurtă revenire la limba polonă 
(o singură pagină, a 13-a), Nu știm însă în ce limbă au fost ros- 
tite cele câteva cuvinte din urmă, pe care le-am reprodus mai 
sus, deoarece ele nu cuprind nici un citat. În definitiv, ştim acum 
că cea mai mare parte a cuvântării (aproape două treimi) a fost 
ţinută în limba română de către mitropolitul Petru Movilă. 

E interesant de știut că cu prilejul vizitei sale din Iași în 
1645, Petru Movilă a avut grije şi de unele treburi familiare, care 
priveau moşiile ce le avea în ţară cu dtept de moștenire de la 
părinţii săi. Astfel avem dovadă «o mărturie a Petrii Moghilă 
arhiepiscopu și mitropolitu Chievschii din anii 7153 (1645) Fevruarie 
6, cu care adeveriază pentru satul Oșehlibul, ca să-l stăpânească 
Pătrașco Ciogole logofătul» ?, 


Petru Movilă este un dar românesc făcut ortodoxiei; el a 
fost însă mereu în contact cu realitatea vie a neamului său, 
Amintirea evlavioasă a părinţilor săi, a ţării drept credincioase, 
legătura cu biserica din Moldova, au fost temelia sufletească a 
energiei sale de luptător creștin și ortodox, 


1. De altfel și in cronica lui Miron Costin, scrisă trei decenii mai târziu, 
toate citatele din Sfânta Scriptură sunt în slavonește. 
2, După un rezumat din 1792,la N. lorga, Studii și Documente, VII, р. 211. 





